I juni 2012 deltok han ved EM i friidrett 2012 i Helsingfors i Finland. På 100 meter nådde han semifinalen, der han løp på 10,52, og ble med det slått ut. Ved Paralympiske sommerleker 2012 i London vant han gull på 100 meter i klassen T13. Det ble avholdt ett innledningsheat før finalen, der Smyth løp på 10,54 og ny verdensrekord. I finalen forbedret han sin egen verdensrekord til 10,46. Også på 200 meter vant han gull med ny verdensrekord, her løp han på 21,05.